Μεταξύ 19 και 21 Δεκεμβρίου 2018, εκατοντάδες πτήσεις ακυρώθηκαν στο Διεθνές Αεροδρόμιο Γκάτγουικ κοντά στο Λονδίνο της Αγγλίας, μετά από θεάσεις μη επανδρωμένων ιπτάμενων οχημάτων (drone) κοντά στο διάδρομο. Το περιστατικό προκάλεσε μεγάλη διαταραχή, επηρεάζοντας περίπου 140.000 επιβάτες και πάνω από 1.000 πτήσεις. Ήταν η μεγαλύτερη αναστάτωση μετά την τέφρα από το Ισλανδικό ηφαίστειο Εϋγιαφιατλαγιόκουλ που έκλεισε το αεροδρόμιο, το 2010. Στις 21 Δεκεμβρίου η Αστυνομία του Σάσεξ συνέλαβε δύο υπόπτους, οι οποίοι αφέθηκαν ελεύθεροι χωρίς κατηγορίες στις 23 Δεκεμβρίου.

Το συμβάν
---------

Μετά από θεάσεις drone κοντά στο Διεθνές Αεροδρόμιο Γκάτγουικ, χιλιάδες επιβάτες επηρεάστηκαν από ακυρώσεις πτήσεων. Η αστυνομία πιστεύει πως ο χειριστής των αεροσκαφών διέκοπτε σκόπιμα της πτήσεις, επειδή κάθε φορά που ο διάδρομος άνοιγε εκ νέου το drone επανεμφανιζόταν. Ωστόσο, το περιστατικό δεν θεωρείται πράξη τρομοκρατίας.

Ο Βρετανικός Στρατός Ξηράς αναπτύχθηκε στις 20 Δεκεμβρίου, μετά από αίτημα της αστυνομίας του Σάσεξ για να βοηθήσει να τελειώσει την άνευ προηγουμένου κατάσταση. Οι αρχές πίστευαν ότι ο χειριστής του drone βρισκόταν σε ακτίνα 8.5 χιλιομέτρων από το αεροδρόμιο. Ο Στρατός φέρεται να χρησιμοποίησε το Drone Dome, στρατιωτικό σύστημα, στο Γκάτγουικ.

Στις 23:30, στις 20 Δεκεμβρίου, το αεροδρόμιο επιβεβαίωσε ότι ο διάδρομος θα παραμείνει κλειστός και όλες οι πτήσεις για το υπόλοιπο της βραδιάς λόγω των συνεχών θεάσεων ακυρώθηκαν. Ξανάνοιξε με περιορισμένη χωρητικότητα γύρω στις 06:00 της επομένης.

Στις 09:30, στις 21 Δεκεμβρίου, ο αξιωματούχος του αεροδρομίου Κρις Γούντρουφ περιέγραψε ότι το αεροδρόμιο λειτουργεί με σχεδόν κανονικές συνθήκες αεροδιαδρόμου, και είπε ότι θα επανερχόταν στο "φυσιολογικό" στο τέλος της ημέρας. Στις 17:30, ο διάδρομος έκλεισε και πάλι λόγω υπόνοιας θέασης drone, πριν ξανανοίξει στις 18:23.

Υπήρχαν καθυστερήσεις σε ορισμένες τακτικές πτήσεις στις 22 Δεκεμβρίου, λόγω της μετατόπισης πληρωμάτων και αεροσκαφών.

Έρευνα
------

Ένας λάτρης των drone και ο συνεργάτης του από το Κρόουλι, περίπου 5.6 χιλιόμετρα από το αεροδρόμιο, συνελήφθησαν στις 21 Δεκεμβρίου από την Αστυνομία του Σάσεξ με την υποψία διαταραχής της πολιτικής αεροπορίας "θέτοντας σε κίνδυνο ή πιθανώς θέτοντας σε κίνδυνο την ασφάλεια των εργασιών ή των προσώπων", ποινικό αδίκημα με μέγιστη ποινή την ισόβια κάθειρξη σύμφωνα με νόμο του 1990. Τα ονόματα και οι φωτογραφίες των προσώπων δημοσιεύθηκαν από μερικά πρακτορεία, και τους ονόμασε επίσης ο ντόπιος βουλευτής Χένρι Σμιθ, αλλά η αστυνομία δεν το έκανε. Στις 23 Δεκεμβρίου οι έρευνες εις βάρος του ζευγαριού σταμάτησαν και το ζευγάρι αποφυλακίστηκε χωρίς να του απαγγελθούν κατηγορίες, αφού ανακρίθηκε για περίπου 36 ώρες.

Το Αεροδρόμιο του Γκάτγουικ προσέφερε αμοιβή 50.000 λιρών σε όποιον δώσει πληροφορίες που θα οδηγήσουν στη σύλληψη των δραστών. Η αστυνομία βρήκε ένα κατεστραμμένο drone στα όρια του αεροδρομίου. Στις 23 Δεκεμβρίου, δεν υπήρχαν βίντεο ή φωτογραφίες με το drone, και οι έρευνες της αστυνομίας βασίστηκαν στις αναφορές 67 αυτοπτών μαρτύρων, επιβατών, αστυνομικών και μελών του προσωπικού του αεροδρομίου. Ένας από τους αξιωματικούς της αστυνομίας που ασχολείται με την υπόθεση δήλωσε ότι μπορεί να μην υπήρχε δραστηριότητα drone στο αεροδρόμιο, αλλά αργότερα διευκρίνισε ότι οι αναφορές σχετικά με την εμφάνιση των drone ήταν αξιόπιστες.

### Κριτική της έρευνας

Η Αστυνομία του Σάσεξ δέχτηκε κριτική για τον χειρισμό της έρευνας. Ο εργοδότης ενός εκ των υπόπτων δήλωσε ότι βρισκόταν στη δουλειά όταν τα περιστατικά έλαβαν χώρα. Δήλωσε σε εφημερίδα ότι "παρά το γεγονός ότι υπήρχε πλήρης έλλειψη αποδεικτικών στοιχείων, η αστυνομία έκανε το σπίτι άνω κάτω. Ξέρω ότι αυτό θα τον καταστρέψει ψυχικά ... Η Αστυνομία του Σάσεξ έχει χάσει την μπάλα και σε αυτό". Η αστυνομία συνέλαβε τους υπόπτους αφού έμαθε ότι ήταν λάτρεις των drone που ζούσαν κοντά στο αεροδρόμιο. Σε δήλωσή του, το ζευγάρι δήλωσε ότι αισθάνθηκε "εντελώς παραβιασμένο" από την εισβολή της αστυνομίας και των μέσων ενημέρωσης στη ζωή τους.

Παραπομπές
----------

1. ↑  «Drones ground flights at Gatwick». *BBC News*. 20 December 2018.. Ανακτήθηκε στις 20 December 2018.
2. ↑  «Police 'could shoot down' Gatwick drone». *BBC News*. 20 December 2018.. Ανακτήθηκε στις 20 December 2018.
3. ↑  McKenzie, Sheena; Mezzofiore, Gianluca (21 December 2018). «Police hunt drone pilots in unprecedented Gatwick Airport disruption». *CNN*.. Ανακτήθηκε στις 21 December 2018.
4. ↑  «Gatwick drones: Man and woman from Crawley held». 22 December 2018. .
5. ↑  LGW, Gatwick Airport (20 Δεκεμβρίου 2018). «1of2 Gatwick's runway will remain closed and all flights are cancelled for the rest of the evening because of continued drone sightings in and around the airfield as we continue to work with police and security partners to resolve the situation». *@Gatwick\_Airport* (στα Αγγλικά). Ανακτήθηκε στις 21 Δεκεμβρίου 2018.
6. ↑  «Flights resume as Gatwick runway reopens». *BBC News* (στα Αγγλικά). Ανακτήθηκε στις 21 Δεκεμβρίου 2018.
7. 1 2  «Gatwick runway reopens after drone chaos» (στα αγγλικά). *BBC News*. 21 December 2018.. Ανακτήθηκε στις 21 December 2018.
8. ↑  «Gatwick flights suspended again after suspected drone sighting». *BBC News*. Ανακτήθηκε στις 21 Δεκεμβρίου 2018.
9. ↑  «Gatwick says flights now resumed after latest drone scare». *Sky News* (στα Αγγλικά). Ανακτήθηκε στις 21 Δεκεμβρίου 2018.
10. ↑  «Gatwick airport drone chaos: Man, 47, and woman, 54, arrested in Crawley as passengers suffer more delays». *Daily Telegraph* (στα Αγγλικά). Ανακτήθηκε στις 22 Δεκεμβρίου 2018.
11. 1 2 3  Martin Evans; Izzy Lyons; Charles Hymas (23 December 2018). «Gatwick drone: Arrested couple are released without charge - as £50k reward is offered to catch culprit».. Ανακτήθηκε στις 23 December 2018.
12. ↑  «Two arrested following drones disruption at Gatwick - UPDATED». *news.sussex.police.uk* (στα Αγγλικά). Αρχειοθετήθηκε από το πρωτότυπο στις 25 Δεκεμβρίου 2018. Ανακτήθηκε στις 22 Δεκεμβρίου 2018.
13. ↑  Association, Press (22 December 2018). «Gatwick drone arrests: two people held over disruption of airport» (στα αγγλικά). *The Guardian*. ISSN 0261-3077.. Ανακτήθηκε στις 22 December 2018.
14. ↑  «Two arrested in drone disruption at Gatwick». *Mynewsdesk* (στα Αγγλικά). Αρχειοθετήθηκε από το πρωτότυπο στις 22 Δεκεμβρίου 2018. Ανακτήθηκε στις 22 Δεκεμβρίου 2018.
15. ↑  Alex Conte (2010). *Human Rights in the Prevention and Punishment of Terrorism*. Springer Science & Business Media. σελίδες 224–225. ISBN 978-3-642-11608-7.
16. 1 2  Vikram Dodd (23 Δεκεμβρίου 2018). «Gatwick drone chaos: arrested couple released without charge». Ανακτήθηκε στις 23 Δεκεμβρίου 2018.
17. ↑  Joseph Yonette, ""Ζημιά" Drone Βρέθηκε Κοντά Σε Γκάτγουικ; Συνελήφθησαν Δυο Απελευθερωθεί Χωρίς Χρέωση", New York Times, 23 Δεκεμβρίου Του 2018. Ανακτήθηκε 2018-12-23.
18. ↑  «Police say it is 'a possibility there was never a drone at Gatwick'». *Evening Standard* (στα Αγγλικά). 23 Δεκεμβρίου 2018. Ανακτήθηκε στις 24 Δεκεμβρίου 2018.
19. ↑  Simon Murphy (24 December 2018). «Pair held and released over Gatwick drone say they feel 'violated'».. Ανακτήθηκε στις 24 December 2018.